als_Latn dik_Latn sag_Latn
Asport – Lojtarët dhe stafi i ekipit zirozë kanë mbetur të shtangur nga lajmi i keq. Amber Budan, 2 vjeçe, vajza e sulmuesit të Palermos, Igor Budan ka ndërruar jetë mbrëmë në qytetin e Rijekës, në Kroaci. Mendohet të jetë goditur nga një meningit i rrufeshëm, i cili e ka ndarë nga jeta vogëlushen në kohë shumë të shkurtër, por shkaqet e sakta të vdekjes mbeten ende për t’u vërtetuar.
Sulmuesi 32 vjeçar ishte mbrëmë në grumbullimin e ekipit në Varese, në kuadër të fazës përgatitore për sezonin e ri, kur ka marrë një telefonatë nga e shoqja Dina, e cila e lajmëronte se vajza e vogël e çiftit nuk ishte mirë. Me të marrë lajmin, Budan është nisur menjëherë drejt Rijekës, aty ku jeton familja e tij, për t’u bashkuar me të shoqen dhe vajzën e madhe 4 vjeçe Viktoria. Fatkeqësisht, e bija Amber nuk ia doli mbanë gjatë natës.
You must be logged in to post a comment Login
als_Latn als_Latn eng_Latn